google/wiki40b huggingface dataset:
वित्रुवियस

मार्क्स वित्रुवियस पॉलिओ (इतालवी: Marco Vitruvio Pollione), (जन्म: 80-70 ई.पू., मृत्यु 15 ई.पू. के बाद) पहली शताब्दी में सक्रिय एक रोमन लेखक, वास्तुकार और अभियंता (संभवतः रोम की सैन्य अभियांत्रिकी सेवा में) था। उसके खुद के विवरण के अनुसार उसने रोमन सेना की एक बैलिस्ता (तोपची) के तौर पर सेवा की थी। वित्रुवियस ने संभवतः तोपखाना विशेषज्ञ के प्रमुख और मशीनों का वास्तव में संचालन करने वाले लिबरेटॉर के तौर पर सेवा की थी। वित्रुवियस को दुनिया का पहला ज्ञात अभियंता (इंजीनियर) माना गया है।

जीवनी और कार्य

वित्रुवियस के जीवन के बारे में अधिक विवरण उपलब्ध नहीं हैं, यहां तक की उसके पहले नाम मार्क्स और कुलनाम पॉलिओ के बारे में निश्चित तौर पर कुछ कहा नहीं जा सकता। उसके बारे में अधिकतर जानकारी उसकी वास्तुकला पर लिखी दस खंडों की पुस्तक डी आर्कीटेक्चुरा से ही प्राप्त होती है।
संभवत: वित्रुवियस का जन्म एक स्वतंत्र रोमन नागरिक के रूप में कंपानिया में हुआ था और उसने वास्तुकला की शिक्षा प्राप्त की थी। उसके खुद के विवरण के अनुसार उसने जूलियस सीज़र के आधीन रोमन सेना मे एक अभियंता के तौर पर कार्य किया था। वित्रुवियस ने जूलियस सीज़र के नेतृत्व में गृहयुद्ध के दौरान सैन्य वाहनों के निर्माण में सहयोग दिया था। बाद में एक सैन्य अभियंता के तौर पर उसने बैलिस्टी (प्रक्षेपास्त्र) और अन्य आयुधों का स्वतंत्र रूप से अभिकल्पन और विकास किया था। वित्रुवियस की सबसे प्रमुख परियोजनायों में फानो के वित्रुवियस बैसिलिका और रोमन जलसेतु का नाम आता है।
वित्रुवियस की मृत्यु का कोई स्पष्ट प्रमाण नहीं मिलता, इससे यह पता चलता है कि उसके जीवनकाल में उसके काम को किसी ने कोई विशेष मान्यता नहीं दी थी।

डी आर्कीटेक्चुरा

वास्तुकला पर आधारित वित्रुवियस का दस खण्डों के ग्रंथ, डी आर्कीटेक्चुरा "(लैटिन: De architectura libri decem) उस समय लैटिन में वास्तुकला पर उपलब्ध एकमात्र पुस्तक थी जिसे उसने सम्राट ऑगस्टस को उनकी सहायता के आभारस्वरूप समर्पित किया था।
वित्रुवियस ने इस ग्रंथ में यूनानी और रोमन स्थापत्य कला से संबंधित अपने अनुभव और विचारो को संकलित किया है, जो शहरी नियोजन, अभियांत्रिकी, तकनीकी मुद्दों और कलात्मक धारणा के सिद्धांतों पर आधारित हैं।
कैम्ब्रिज यूनिवर्सिटी प्रेस

कैम्ब्रिज यूनिवर्सिटी प्रेस (CUP) कैम्ब्रिज विश्वविद्यालय का प्रकाशन व्यवसाय है। 1534 में हेनरी अष्ठम द्वारा इसे लेटर्स पेटेंट दिया गया था। यह दुनिया का सबसे पुराना पब्लिशिंग हाउस और दुनिया में दूसरी सबसे बड़ी यूनिवर्सिटी प्रेस (ऑक्सफोर्ड यूनिवर्सिटी प्रेस के बाद) है।
लाओस की संस्कृति

लाओस की संस्कृति और प्रथाएँ दक्षिणपूर्व एशिया के व्यापार और प्रवास के चौराहे के रूप में हजारों वर्षों में विकसित हुईं।
लार्स पीटर हान्सेन

लार्स पीटर हान्सेन एक अर्थशास्त्री हैं जिन्हें "पूंजी के मूल्यों के लिए आनुभाविक विश्लेषण" पर शोध के लिए यूजीन फ़ामा और रॉबर्ट शिलर के साथ संयुक्त रूप से२०१३ के अर्थशास्त्र में नोबेल पुरस्कार से सम्मानित किया गया।
लकीर का फ़क़ीर

"लकीर-का-फ़क़ीर" जुबैर खान द्वारा निर्देशित एक 2013 भारतीय बॉलीवुड फिल्म है, जिसमें लोकप्रिय एजाज़ खान प्रमुख भूमिका निभाते हैं। 

यह फिल्म वास्तविक जीवन की घटनाओं पर आधारित है। फ़कीर का चरित्र नागापाड़ा के निवासी "इरफान चिंडी" पर आधारित है, जो कथित रूप से असहज परिस्थितियों में एक पुलिस सूचनार्थी बन गया था।
एजाज़ खान अपने चरित्र के हर पहलू को अच्छी तरह से चित्रित करता है। जावेद हैदर और विकी अहुजा का काम एक विशेष उल्लेख के लायक हैं।

समालोचना

इस फिल्म को भारत में मिलीजुली समीक्षाएं मिली।
मकर तारामंडल

मकर या कैप्रिकॉर्न (अंग्रेज़ी: Capricorn या Capricornus) तारामंडल राशिचक्र का एक तारामंडल है। पुरानी खगोलशास्त्रिय पुस्तकों में इसे अक्सर एक सींगों वाले बकरे के रूप में या एक ऐसे जीव के रूप में जो आधा बकरा और एक शार्क मछली हो दर्शाया जाता था। आकाश में इसके पश्चिम में धनु तारामंडल होता है और इसके पूर्व में कुम्भ तारामंडल। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें से एक है और अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में भी यह शामिल है। मकर तारामंडल आकाश में काफ़ी धुंधला नज़र आता है और कर्क तारामंडल के बाद राशिचक्र का दूसरा सब से धुंधला तारामंडल है।

तारे

मकर तारामंडल में १३ मुख्य तारे हैं, हालांकि वैसे इसमें ४९ ज्ञात तारे स्थित हैं जिनको बायर नाम दिए जा चुके हैं। वैज्ञानिकों को सन् २०१० तक इनमें से ३ तारों के इर्द-गिर्द ग्रह परिक्रमा करते हुए पा लिए थे। इस तारामंडल के कुछ प्रमुख तारे अल्गेइदी (α Capricorni), प्राइमा गेइदी (α1 Capricorni), सेकुन्डा गेइदी (α2 Capricorni) और दबीह (β Capricorni) हैं।
आंग सान सू की

निजी ज़िंदगी

आंग सान सू १९ जून १९४५ को रंगून में पैदा हुईं थीं। इनके पिता आंग सान ने आधुनिक बर्मी सेना की स्थापना की थी और युनाइटेड किंगडम से १९४७ में बर्मा की स्वतंत्रता पर बातचीत की थी। इसी साल उनके प्रतिद्वंद्वियों ने उनकी हत्या कर दी। वह अपनी माँ, खिन कई और दो भाइयों आंग सान लिन और आंग सान ऊ के साथ रंगून में बड़ी हुई।
नई बर्मी सरकार के गठन के बाद सू की की माँ खिन कई एक राजनीतिक शख्सियत के रूप में प्रसिद्ध हासिल की। उन्हें १९६० में भारत और नेपाल में बर्मा का राजदूत नियुक्त किया गया। अपनी मां के साथ रह रही आंग सान सू की ने लेडी श्रीराम कॉलेज, नई दिल्ली से १९६४ में राजनीति विज्ञान में स्नातक हुईं। सू की ने अपनी पढ़ाई सेंट ह्यूग कॉलेज, ऑक्सफोर्ड में जारी रखते हुए दर्शन शास्त्र, राजनीति शास्त्र और अर्थशास्त्र में १९६९ में डिग्री हासिल की। स्नातक करने के बाद वह न्यूयॉर्क शहर में परिवार के एक दोस्त के साथ रहते हुए संयुक्त राष्ट्र में तीन साल के लिए काम किया। १९७२ में आंग सान सू की ने तिब्बती संस्कृति के एक विद्वान और भूटान में रह रहे डॉ॰ माइकल ऐरिस से शादी की। अगले साल लंदन में उन्होंने अपने पहले बेटे, अलेक्जेंडर ऐरिस, को जन्म दिया। उनका दूसरा बेटा किम १९७७ में पैदा हुआ। इस के बाद उन्होंने लंदन विश्वविद्यालय के स्कूल ओरिएंटल और अफ्रीकन स्टडीज में से १९८५ में पीएच.डी. हासिल की।
१९८८ में सू की बर्मा अपनी बीमार माँ की सेवाश्रु के लिए लौट आईं, लेकिन बाद में लोकतंत्र समर्थक आंदोलन का नेतृत्व अपने हाथ में ले लिया। १९९५ में क्रिसमस के दौरान माइकल की बर्मा में सू की आखिरी मुलाकात साबित हुई क्योंकि इसके बाद बर्मा सरकार ने माइकल को प्रवेश के लिए वीसा देने से इंकार कर दिया। १९९७ में माइकल को प्रोस्टेट कैंसर होना पाया गया, जिसका बाद में उपचार किया गया। इसके बाद अमेरिका, संयुक्त राष्ट्र संघ और पोप जान पाल द्वितीय द्वारा अपील किए जाने के बावजूद बर्मी सरकार ने उन्हें वीसा देने से यह कहकर इंकार कर दिया की उनके देश में उनके इलाज के लिए माकूल सुविधाएं नहीं हैं। इसके एवज में सू की को देश छोड़ने की इजाजत दे दी गई, लेकिन सू की ने देश में पुनः प्रवेश पर पाबंदी लगाए जाने की आशंका के मद्देनजर बर्मा छोड़कर नहीं गईं। 
माइकल का उनके ५३ वें जन्मदिन पर देहांत हो गया। १९८९ में अपनी पत्नी की नजरबंदी के बाद से माइकल उनसे केवल पाँच बार मिले। सू की के बच्चे आज अपनी मां से अलग ब्रिटेन में रहते हैं। 
२ मई २००८ को चक्रवात नरगिस के बर्मा में आए कहर की वजह से सू की का घर जीर्णशीर्ण हालात में है, यहां तक रात में उन्हें बिजली के अभाव में मोमबत्ती जलाकर रहना पड़ रहा है। उनके घर की मरम्मत के लिए अगस्त २००९ में बर्मी सरकार ने घोषणा की।
१३१९ ईसा पूर्व

१३१९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १३१९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बरखान

बरखान (Barchan) अथवा बरखान स्तूप एक प्रकार के बालुका स्तूप हैं जिनकी आकृति अर्द्ध-चन्द्राकार होती है और अक्सर समूहों में पाए जाते हैं। ये ऐसे रेगिस्तानों में बनते हैं जहाँ पवन वर्ष भर एक ही दिशा से बहती है, इनका पवनानुवर्ती ढाल मंद और उत्तल होता है जबकि दूसरी तरफ़ का ढाल तेज होता है और अर्द्ध-चन्द्र के दोनों नुकीले हिस्से, जिन्हें स्तूप शृंग कहा जाता, पवन के बहाव की दिशा में आगे निकले हुए होते हैं।
बरखान शब्द के रूप में इनका नामकरण रूसी प्रकृति विज्ञानी अलेक्जेंडर वॉन मिडेंडार्फ ने किया था जिन्होंने तुर्किस्तान की मरुभूमि में ऐसे स्तूपों का अध्ययन किया था। पवन की दिशा में परिवर्तन होने से जब बरखान की एक भुजा कट जाए तथा एक भुजा शेष रह जाए तो उसे सीफ कहते है। इसकी आकृति नव चंद्रकार होती है।
बरखान की ऊँचाई 9–30 मी॰ (30–98 फीट) तक एवं चौड़ाई, यदि इनके आधार के पास पवन की दिशा के लंबवत नापी जाय 370 मी॰ (1,210 फीट) तक हो सकती है।
ऐक़्विनी

ऐक़्विनी ऐक़्विडे कुल के ऐक़्विने उपकुल के हेरबिवोर स्तनधारियों का एक वंश समूह हैं, जो विश्व भर में रहते आएँ हैं (सिवाय ऑस्ट्रेलिया के)।
महाभारत भाग ९

स्रोत

सुखसागर के सौजन्य से
भारत के गृह सचिव

भारत के गृह सचिव

2019- अजय कुमार भल्ला
ईस्ट इण्डिया कम्पनी

ब्रिटिश ईस्ट इंडिया कंपनी की स्थापना 31 दिसम्बर 1600 ईस्वी में हुई थी। इसे यदाकदा जॉन कंपनी के नाम से भी जाना जाता था। इसे ब्रिटेन की महारानी ने भारत के साथ व्यापार करने के लिये 21 सालो तक की छूट दे दी। बाद में कम्पनी ने भारत के लगभग सभी क्षेत्रों पर अपना सैनिक तथा प्रशासनिक अधिपत्य जमा लिया। 1858 में इसका विलय हो गया।
यूटा विश्वविद्यालय

यूटा विश्वविद्यालय अमरीका के यूटा प्रांत में सॉल्ट लेक सिटी शहर में स्थित सार्वजनिक विश्वविद्यालय है।
संदेश दैनिक

संस्करण और उपसंस्करण

संदेश दैनिक को छ स्थानों से प्रकाशित किया जाता हैं। विभिन्न क्षेत्रों के लिए पूरक के रूप में उपसंस्करण भी निकाले जाते हैं जो निम्नलिखित हैं:-
विश्व शास्त्रीय तमिल सम्मेलन २०१०

विश्व शास्त्रीय तमिल सम्मेलन २०१० (तमिल: உலகத் தமிழ்ச் செம்மொழி மாநாடு), (आधिकारिक नाम "नाइन्थ वर्ल्ड तमिल कॉन्फेरेन्स्", तथा अनौपचारिक नाम "वर्ल्ड तमिल मीट"), तमिल विद्वानों, शोधकर्ताओं, कवियों तथा ख्यातिलब्ध जनों का एक अन्तर्राष्ट्रीय सम्मेलन है। यह २३ जून से २७ जून २०१० तक कोयम्बटूर में सम्पन्न हुआ।

तैयारियाँ

भारत तथा अन्य देशों से ४०० से अधिक पत्रकारों ने इस सम्मेलन में भाग लिया। ७१.२५ लाख रु. की लागत से एक १२००० वर्ग फुट का मीडिया केन्द्र स्थापित किया गया। इसमें टेलीफोन व फैक्स कनेक्शन, ७५ इन्टर्नेट संबद्ध कंप्यूटर, तथा टीवी एवं बंद-परिपथ कैमरे लगाये गये।

प्रतिभागी

सम्मेलन का उद्घाटन भारत की राष्ट्रपति प्रतिभा पाटिल द्वारा किया गया। फिनिश तमिल विद्वान् अस्को पर्पोलो को कलैग्नार एम. करुणानिधि शास्त्रीय तमिल पुरस्कार से सम्मानित किया गया।

विषय गीत

विषय गीत (थीम साँग) "सेम्मोऴियान तमिऴ मोऴियाम्" तमिलनाडु के मुख्यमंत्री एम. करुणानिधि द्वारा लेखनीबद्ध किया गया है, तथा संगीत ए. आर. रहमान द्वारा दिया गया है।
सामाजिक स्वामित्व

सामाजिक स्वामित्व का सन्दर्भ समाजवादी आर्थिक प्रणालियों में उत्पादन के साधनों के लिए स्वामित्व के विभिन्न प्रकारों से हैं; इस में सार्वजनिक स्वामित्व, कर्मचारी स्वामित्व, सहकारी स्वामित्व, इक्विटी का नागरिक स्वामित्व, और आम स्वामित्व शामिल हैं।
कोलख़ोज़

कोलख़ोज़ या कॉलख़ोज़ (रूसी: колхо́з, Kolkhoz) सोवियत संघ में एक प्रकार की सामूहिक कृषि प्रणाली के खेतों को कहा जाता था। इसके साथ-साथ सोवियत संघ में सरकारी खेत भी हुआ करते थे, जो सोवख़ोज़ कहलाते थे। १९१७ की अक्तूबर समाजवादी क्रांति के बाद कई किसानों ने सामूहिक कृषि आरम्भ कर दी थी और कई स्थानो पर कोलख़ोज़ स्वयं ही उभर आए थे। स्टालिन के काल में बहुत बड़े पैमाने पर इस प्रणाली पर ज़ोर दिया गया और स्वतंत्र कृषकों को ज़बरदस्ती कोलख़ोज़ों में संगठित किया गया।

शब्दोत्पत्ति

'कोलख़ोज़' शब्द 'कोलेक्तिवनोए ख़ोज़्याय्स्त्वो' (коллекти́вное хозя́йство) का संक्षिप्त रूप है जिसका रूसी भाषा में अर्थ 'सामूहिक खेत' है। इसमें बिन्दु-वाले 'ख़' के उच्चारण पर ध्यान दें क्योंकि यह बिन्दु-रहित 'ख' से अलग है और ख़रीद, ख़राब और ख़बर जैसे शब्दों में पाया जाता है।

स्टालिन-काल के कोलख़ोज़

कोलख़ोज़ पर काम करने वाले लोगों को 'कोलख़ोज़निक' बुलाया जाता था। सैद्धांतिक तौर पर उन्हें कोलख़ोज़ की उपज और मुनाफ़े का एक भाग दिया जाता था लेकिन वास्तविकता में बहुत से कोलख़ोज़निकों को कोई भी हिस्सा नहीं मिलता था। कोलख़ोज़ की पैदावार केवल सरकार को ही बेची जा सकती थी और वह भी सरकार द्वारा निर्धारित दामों पर, जो बहुत कम होते थे। इस उपज को सरकार अच्छे दाम पर बाज़ारों में बेचती थी जो सोवियत सरकार के लिए आय का अच्छा स्रोत था। कोलख़ोज़निक को एक छोटा-सा भूमि का टुकड़ा और कुछ पशु अपने लिए भी दिए जाते थे।
सरकार ने सभी सोवियत नागरिकों के साथ-साथ कोलख़ोज़निकों को भी पासपोर्ट दिए हुए थे और उन्हें कोलख़ोज़ छोड़ने की अनुमति नहीं थी। १९६९ तक किसी कोलख़ोज़ में पैदा हुए बच्चों को बड़े होकर उसी कोलख़ोज़ पर काम करना होता था। सरकार कोलख़ोज़ों को पैदावार का एक वार्षिक लक्ष्य देती थी। उस से कम उपज होने पर किसानों को दण्ड दिया जाता था, जिसमें उनकी निजि खेत व जानवरों के ज़ब्त होने से लेकर उन्हें श्रम-कारावास की एक वर्ष तक की सज़ा दी जाती थी।

प्रणाली का अंत

१९९१ में सोवियत संघ टूट गया और कोलख़ोज़ प्रणाली का भी अन्त हो गया।
चिली भूकंप 2010

चिली भूकंप 2010 चिली के मौले क्षेत्र में समुद्र तट से दूर महसूस किया गया। यह भूकंप 27 फ़रवरी 2010 को स्थानीय समय के अनुसार, 6 बजकर 34 मिनट पर आया। रिक्टर पैमाने पर इसकी तीव्रता 8.8 मापी गई। ये झटके करीब तीस सेकेंड तक महसूस किए गए। जिन शहरों पर भूकंप का असर सबसे ज्यादा हुए उनमें तालकहुआनो, अरौको, लोटा, चिगुआयांटे, केनेट और सैन अंटोनियो शामिल हैं। राजधानी सांटियागो में भी तीव्र झटके महसूस किए गए। बुईनोस आयरेस, कोरडोबा, मेंडोजा और ला रिओजा सहित अर्जेटीना के कई शहरों में भूकंप के झटके महसूस किए गए। इस भूकंप के बाद 53 देशों में सुनामी की चेतावनी जारी की गई। चिली के वालपैरैसो में में 2.6 मीटर की तीव्रता वाले सुनामी रिकॉर्ड भी किए गए। चिली के राष्ट्रपति ने भूकंप को राष्ट्रीय आपदा घोषित कर दिया. उन्होंने इस भूकंप में कम से कम 708 लोगों के मारे जाने की पुष्टि कर दी. इसमें कई लोगों को लापता होने की भी खबर है। भूकंप का अभिकेंद्र मौले क्षेत्र में समुद्र तट से दूर स्थित था।

भौगोलिक स्थिति

चिली भूकंप नाजका प्लेट और दक्षिणी अमेरिकी प्लेट के मध्य आया। इस क्षेत्र में भूकंप का अपना इतिहास रहा है। इससे पहले 1960 में भूकंप आया था जिसमें करीब 2000 लोगों की मौत हो गई थी।

बाद की स्थिति

आरंभिक भूकंप के बीस मिनट पर 6.2 की तीव्रता वाले झटके महसूस किए गए। 5.4 और 5.6 तीव्रता वाले दो और झटके महसूस किए गए। एक मार्च के सबेरे तक यहां एक सौ से भी ज्यादा झटके महसूस किए गए जिनमें आठ झटकों की तीव्रता 6.0 से ज्यादा थी। आरंभिक झटके के नब्बे मिनट बाद 185 मीटर दूर 6.9 तीव्रता वाला एक झटका महसूस किए गया।
सिकंदरपुर गाँव, छिबरामऊ (कन्नौज)

शिक्षा

यहाँ पर कई इंटर कालेज व पीजी कॉलेज हैं, जिनमें भारतीय शिक्षा सदन इंटर कॉलेज तथा माँ भगवती महाविद्यालय प्रमुख है
रजरप्पा

रजरप्पा मंदिर

रजरप्पा के भैरवी-भेड़ा और दामोदर नदी के संगम पर मां छिन्नमास्तिका का  मंदिर स्थित है।इस मंदिर को 'प्रचंडचंडिके' के रूप से भी जाना जाता है। मंदिर की उत्तरी दीवार के साथ रखे एक शिलाखंड पर दक्षिण की ओर रुख किए माता छिन्नमस्तिके का दिव्य रूप अंकित है।पुराणों में रजरप्पा मंदिर का उल्लेख शक्तिपीठ के रूप में मिलता है। मंदिर के निर्माण काल के बारे में पुरातात्विक विशेषज्ञों में मतभेद है। कई विशेषज्ञ का कहना है कि इस मंदिर का निर्माण 6000 साल पहले हुआ था और कई इसे महाभारतकालीन का मंदिर बताते हैं।
यहां कई मंदिर हैं जिनमें 'अष्टामंत्रिका' और 'दक्षिण काली' प्रमुख हैं। यहां आने से तंत्र साधना का अहसास होता है। यही कारण है कि असम का कामाख्या मंदिर और रजरप्पा के छिन्नमस्तिका मंदिर में समानता दिखाई देती है।मंगलवार और शनिवार को रजरप्पा मंदिर में विशेष पूजा होती है।
द्वेष घर

द्वेष घर (अंग्रेजी: Spite house) एक प्रकार का घर है, जो अपने पड़ोसी को परेशान करने या उसे चिढ़ाने के लिए बनाया या मॉडिफाई किया जाता है। इस प्रकार के घर प्रायः पड़ोसी की धूप रोकने, या उसके जाने का रास्ता रोकने या उसके घर से दिखने वाले नज़ारे को अवरोधित करने जैसे कार्य करते हैं। इन घरों के आकार प्रायः अजीब होते हैं।
सैन्य प्रोद्योगिकी संस्थान

इतिहास

इस महाविद्यालय की नीव भारतीय सैन्य प्रमुख, जेनेरल बिपिन चंद्र जोशी, (परम विशिष्ट सेना मेडल, अति विशिष्ट सेना मेडल, ए.डी.सी.) द्वारा रखी गयी थी। उनका मानना था की कठिन परिस्थितियों में जीवन बिता रहे सेना के हर एक जवान की जीवन शैली का सीधा एवं नकारात्मक असर उनके बच्चों की पढाई पर पड़ता है। अतः, ये आवश्यक है कि जल्द ही इस समस्या का निवारण किया जाए।
AIT की औपचारिक स्थापना 24 फ़रवरी 1995 को जेनेरल एस. रॉय चौधरी द्वारा की गयी थी। सन 1998 में यहाँ से पहले बैच ने डिग्री धारण की थी।

भूतपूर्व छात्र

AIT के सभी छात्र आज देश और विदेश में अनेकों स्थानों पर इस संस्थान का नाम रौशन कर रहे हैं। यहाँ की गुणवत्ता-पूर्ण शिक्षा के सहारे वे न सिर्फ स्वयं को बल्कि इस देश को भी नयी ऊंचाइयों कू छोने में मदद कर रहे हैं। यहाँ के सभी वर्तमान छात्र इस संस्थान के भूतपूर्व छात्रों के साथ AIT Alumni Association के ज़रिये संपर्क बनाए रखते हैं।
सत्यम घोटाला

सत्यम् घोटाला, भारत का एक कारपोरेट घोटाला था जो सन २००९ में सामने आया था। सत्यम कम्प्यूटर्स लिमिटेड के अध्यक्ष रामलिंग राजू ने २००९ में स्वीकार किया कि इस कम्पनी के खातों में झूठी प्रविष्टियाँ की गयीं थी।
जानवर और इंसान

संक्षेप

शेखर (शशि कपूर) भारत के जमुना नगर में विधवा माँ, गौरी (निरूपा रॉय‌) के साथ समृद्धी में रहता है और एक संपत्ति का प्रबंधन करता है। इस क्षेत्र में एक बाघ का आतंक रहा है। वह शेखर द्वारा घायल कर दिया गया था और तब से वह और भी निडर और एक आदमखोर बन गया है। शेखर द्वारा उसको फंसाने और मारने की सभी कोशिशें बेकार जाती हैं। फिर शेखर की मुलाकात मीना (राखी) से होती है और दोनों एक-दूसरे के प्यार में पड़ जाते हैं। उनका विवाह मीना के पिता गोकुलदास (मदन पुरी) के कारण नहीं हो सकता, क्योंकि उन्होंने शेखर के पिता को मार डाला था। 
लेकिन जब मोहन (सुजीत कुमार) गोकुलदास को मार देता है, तो अतीत को भुला दिया जाता है और दोनों को शादी करने की अनुमति दी जाती है। शादी समारोह में बाघ आ जाता है, जिसके पीछा शेखर बंदूक लेकर करता है। लगभग एक साल के बाद मीना राजू को जन्म देती है लेकिन बाघ का आतंक अब भी जारी है। जब बाघ शेखर की हवेली में घुस जाता है, तब शेखर घर ना लौटने का फैसला करता है जब तक कि वह उस बाघ को मार नहीं देता। वह एक जाल स्थापित करता है लेकिन बाघ उसमें नहीं फँसता। जब शेखर बाघ का जाल में फँसने का इंतजार कर रहा होता है, वह शेखर की हवेली के नौकरों पर हमला कर देता है। अब शेखर किसी मानव को जाल बनाने के लिये मजबूर हो जाता है। जब कोई भी आगे नहीं आता है, तो शेखर इस मामले को अपने हाथ में लेता है। वह इस आदमखोर बाघ के लिए राजू को जाल के रूप में इस्तेमाल करने का फैसला करता है !!
इब्ने खुरदादबेह

इब्ने खुरदादबेह एक प्रमुख अरब भूगोलवेत्ता था।
हरीश चन्द्र कुमावत

हरीश चन्द्र कुमावत (English: Harish Chandra Kumawat | जन्म: 3 अप्रैल 1944, ब्रिटिश भारत) भारतीय जनता पार्टी के भारतीय राजनेता और राजस्थान शिल्प एवं माटी कला बोर्ड के अध्यक्ष (राज्यमंत्री) है। कुमावत नावां विधानसभा क्षेत्र (राजस्थान) से चार बार विधायक (विधान सभा सदस्य) रह चुके है और प्रथम बार सन् 1985 में निर्वाचित हुए। नागौर ज़िले में भारतीय जनता पार्टी को खड़ा करने के कारण, इनको नागौर भाजपा (भारतीय जनता पार्टी) का भीष्म पितामह कहा जाता हैं।
स्कॉटलैंड क्रिकेट टीम का अफगानिस्तान दौरा

वनडे सीरीज

साल 2009 से अब तक 13 मैचों की 9 (उसमें विश्व कप) सीरीज हुई हैं। उसमें अफगानिस्तान ने 2 सीरीज और 1 विश्व कप क्वालीफायर जीता हैं।

टी20ई सीरीज

साल 2010 से अब तक 6 मैचों की 7 (उसमें विश्व कप) सीरीज हुई हैं। उसमें अफगानिस्तान ने 1 सीरीज और 2 आईसीसी टूर्नामेंट जीते हैं।
जूलियन रिओस

प्रारंभिक जीवन

जूलियन का जन्म व पालन-पोषण कैलिफ़ोर्निया राज्य के वेस्ट कोविना नगर में हुआ है, यह छह भाइयों और बहनों में दूसरे स्थान पर हैं। नस्लीय मूल रूप से लेबनानी जूलियन की मातृ-भाषा स्पेनिश है। अपने अश्लील फिल्म कैरियर से पहले जूलियन ने छह वर्ष (1988–1994) तक संयुक्त राज्य मरीन कोर में अपनी सेवायें दी थीं। इस कार्य काल में यह खाड़ी युद्ध में भी तैनात हुए थे।
द पाइनियर

द पाइनियर भारत में प्रकाशित होने वाला एक अंग्रेजी भाषा का समाचार पत्र है।
बोधा

बोधा (जन्म: 1767, मृत्यु: 1806) हिन्दी साहित्य के रीतिकालीन कवि थे। उन्हें विप्रलम्भ (वियोग) शृंगार रस की कविताओं के लिये जाना जाता है। वर्तमान उत्तर प्रदेश में बाँदा जिले के राजापुर ग्राम में जन्मे कवि बोधा का पूरा नाम बुद्धिसेन था। वर्तमान मध्य प्रदेश स्थित तत्कालीन पन्ना रियासत में बुद्धिसेन के कुछ सम्बंधी उच्च पदों पर आसीन थे। इस कारण बोधा को राजकवि का दर्ज़ा प्राप्त था। हिंदी साहित्य का इतिहास नामक हिन्दी ग्रन्थ में आचार्य रामचन्द्र शुक्ल ने बोधा के नीति सम्बन्धी अनेक छन्दों का उल्लेख किया है। नकछेदी तिवारी द्वारा सम्पादित पुस्तक बोधा कवि का इश्कनामा में इनकी शृंगारपरक कविताओं को देखा जा सकता है।

संक्षिप्त परिचय

आचार्य शुक्ल के अनुसार बोधा एक रसिक कवि थे। पन्ना के राजदरबार में बोधा अक्सर जाया करते थे। राजदरबार में सुबहान (सुभान) नामक वेश्या से इन्हें बेहद प्रेम हो गया। महाराज को जब यह बात पता चली तो उन्होंने बोधा को छह महीने के देशनिकाले की सजा दे दी। वेश्या के वियोग में बोधा ने विरहवारीश नामक पुस्तक लिख डाली। छह महीने बाद राजदरबार में हाजिर हुए तो महाराज ने पूछा - "कहिये कविराज! अकल ठिकाने आयी? इन दिनों कुछ लिखा क्या?" इस पर बोधा ने अपनी पुस्तक विरहवारीश के कुछ कवित्त सुनाये। महाराज ने कहा - "शृंगार की बातें बहुत हो चुकीं अब कुछ नीति की बात बताइये।" इस पर बोधा ने एक छन्द कहा-
हिलि मिलि जानै तासों मिलि के जनावै हेत, हित को न जानै ताको हितू न विसाहिए।
होय मगरूर तापै दूनी मगरूरी करै, लघु ह्वै के चलै तासों लघुता निवाहिए॥
बोधा कवि नीति को निबेरो यही भाँति अहै, आपको सराहै ताहि आपहू सराहिए।
दाता कहा, सूर कहा, सुन्दरी सुजान कहा, आपको न चाहै ताके बाप को न चाहिए॥
महाराज ने बोधा से प्रसन्न होकर कुछ माँगने को कहा। इस पर बोधा के मुख से निकला - "सुभान अल्लाह!" महाराज उनकी हाजिरजवाबी से बहुत खुश हुए और उन्होंने अपनी बेहद खूबसूरत राजनर्तकी (सुबहान) बोधा को उपहार में दे दी। इस प्रकार बोधा के मन की मुराद पूरी हुई।
होस्टगेटर

इतिहास

होस्टगेटर की स्थापना अक्टूबर 2002 में ब्रेंट ऑक्सले द्वारा की गयी थी, जो तब फ्लोरिडा अटलांटिक विश्वविद्यालय में एक छात्र थे। 2006 तक, होस्टगेटर ने पंजीकृत डोमेन में 200,000 का मानक पार कर लिया था। 2007 में, कंपनी बोका रतन, फ्लोरिडा के अपने मूल कार्यालय से ह्यूस्टन, टेक्सास में 20,000 वर्ग फुट की एक नई इमारत में स्थानांतरित हुई।
2008 में, इंक मैगज़ीन ने होस्टगेटर को सबसे तेजी से बढ़ती कंपनियों की सूची में संयुक्त राज्य में 21वें और ह्यूस्टन-शुगर लैंड-बायटाउन, टेक्सास क्षेत्र में पहले स्थान पर रखा था। उसी वर्ष, होस्टगेटर ने इंटीग्रेटेड इकोसिस्टम मार्केट सर्विसेज के साथ काम करके अपनी होस्टिंग सेवा को ग्रीन होस्टिंग बनाने का फैसला किया। 2010 में ऑस्टिन, टेक्सास में एक कार्यालय जोड़ा गया, और फिर 2011 में, होस्टगेटर ने नासिक, महाराष्ट्र में एक कार्यालय और डेटा सेंटर खोलकर भारत में भी परिचालन शुरू किया था।
21 जून 2012 को, सीईओ और संस्थापक ब्रेंट ऑक्सले ने होस्टगेटर की एंड्योरेंस इंटरनेशनल ग्रुप को बिक्री की घोषणा की, हालाँकि ऑक्सली अभी होस्टगेटर की सभी इमारतों के मालिक थे। इसके बाद $225 मिलियन में होस्टगेटर को एंड्योरेंस इंटरनेशनल ग्रुप को बेच दिया गया। 2013 तक, होस्टगेटर 9 मिलियन से अधिक डोमेन होस्ट करता है, और इसके  400,000 से अधिक ग्राहक हैं।

2012 सामाजिक इंजीनियरी हमले

मई 2012 में, कंप्यूटर हैकर समूह यूजीनाजी ने होस्टगेटर से जुड़े एक स्पष्ट सामाजिक इंजीनियरी हमले में वेब होस्ट बिलिंग सॉफ्टवेयर डेवलपर डब्लू॰एच॰एम॰सी॰एस॰ के वेब सर्वर को हैक करने की जिम्मेदारी ली। कॉसमो समूह के एक सदस्य ने एक वरिष्ठ कर्मचारी का प्रतिनिधित्व करते हुए डब्लू॰एच॰एम॰सी॰एस॰ के होस्टिंग प्रदाता को बुलाया। बाद में उन्हें पहचान सत्यापन के लिए जानकारी प्रदान करने के बाद डब्लू॰एच॰एम॰सी॰एस॰ के वेब सर्वर पर रूट पहुंच प्रदान की गई। यूजीनाज़ी ने बाद में सार्वजनिक रूप से डब्लू॰एच॰एम॰सी॰एस॰ के सीक्वेल डाटाबेस को उपयोगकर्ता की जानकारी और 500,000 ग्राहक क्रेडिट कार्ड, वेबसाइट फ़ाइलों और सीपीएनएल कॉन्फ़िगरेशन को लीक कर दिया। इस मुद्दे के बाद, डब्लू॰एच॰एम॰सी॰एस॰ ने सदस्यों को अपने पासवर्ड बदलने के लिए ईमेल किया।

2013 सेवा आउटेज

एंड्योरेंस इंटरनेशनल द्वारा अधिग्रहण के बाद से, होस्टगेटर को सर्वर के डाउनटाइम की बढ़ती घटनाओं का सामना करना पड़ा है। विशेष रूप से, 2 अगस्त 2013 और 31 दिसंबर 2013 को, प्रोवो, यूटा में एंड्योरेंस इंटरनेशनल ग्रुप के डाटा सेंटर ने नेटवर्क बहिष्कारों का अनुभव किया, जिससे कि ब्लूहोस्ट, होस्टगेटर, होस्टमॉन्स्टर और जस्टहोस्ट के हजारों ग्राहक प्रभावित हुए।
मुहल्ला

मुहल्ला या मोहल्ला (neighbourhood) किसी नगर, क़स्बे, या गाँव में ऐसे सीमांकित भौगोलिक क्षेत्र को कहते हैं जहाँ के निवासी एक-दूसरे के निकट रहते हैं और दैनिक रूप से एक-दूसरे के सम्मुख होते हैं। "समाजशास्त्रियों में मोलल्लों की कोई सर्वसम्म्त परिभाषा नहीं है। स्थानीय रूप से मुहल्ले विशेष भौगोलिक क्षेत्र और कार्यात्मक दृष्टि से समाजिक रिश्तों के संजालो के समूह होते हैं। मुहल्ले ऐसी स्थानीय ईकाई होते हैं जहाँ सम्मुख होकर लोग बातचीत और अन्य अंतःक्रियाएँ करते हैं। यह वे निजी स्थान व मौक़े होते हैं जहाँ निवासी साँझे मूल्यों को जारी रखते हैं, युवाओं को सामाजिक धारा से जोड़ते हैं और सामाजिक नियंत्रण बनाए रखते हैं।" आधुनिक भारत के कुछ क्षेत्रों में मुहल्ले के लिए अंग्रेज़ी का कॉलोनी (colony) शब्द भी प्रयोग होने लगा है।
बटुआ

बटुआ (wallet) का उपयोग रूपये/पैसे, कार्ड आदि छोटी मोटि वस्तुएं रखने के लिए किया जाता है। इसका आकार छोटा होता है जिससे इसे आसानी से अपने साथ थैली (पॉकेट) में रखा जा सके। आजकल के बटुए पॉकेट-आकार के, चपटे, चमड़े या मोटे कपड़े के बने होते हैं और इनमें कई खाने बने होते हैं। आजकल के बटुए में प्रायः जिप भी होती है। पुराने समय में एक सरकने वाली डोरी लगी होती थी।
पीटर सेलर्स

पीटर सेलर्स, (8 सितंबर 1925 – 24 जुलाई 1980) अंग्रेज़ हास्य अभिनेता थे जिन्हें पिंक पैन्थर फ़िल्मस के इस्पेक्टर की भूमिका में बहुत प्रसिद्धि मिली। उनकी पहली सफलता बीबीसी होम सर्विस रेडियो पर प्रसारित गून शो थी।
लख़मी

लख़मी (अरबी भाषा: اللخميون‎, अल-लख़्मीऊन​; अंग्रेज़ी: Lakhmids) या बनू लख़्म​ (अरबी भाषा: بنو لخم) या मुनथ्री (अरबी भाषा: المناذرة‎) प्राचीनकाल में अरब ईसाईयों का एक समुदाय था जो दक्षिणी इराक़ में बसा करते थे और जिन्होनें २६६ ईसवी में अल-हीरा नमक शहर को अपनी राजधानी बनाया। उस युग के अरब कवियों ने इस शहर की तुलना स्वर्ग से की थी और एक अरबी मुहावरे के अनुसार सेहत के लिए 'अल-हीरा में एक दिन बिताना पूरे एक साल का इलाज करवाने से बेहतर है'। अल-हीरा के खँडहर अब फ़ुरात नदी के पश्चिमी किनारे पर आधुनिक इराक़ के कूफ़ा शहर से ३ किमी दक्षिण में मिलते हैं।
विपो प्रदर्शन एवं फोनोग्राम संधि १९९६

डिजिटल तकनीक और अंतरजाल के उत्थान के पश्चात चित्र, विडियो आदि प्रदर्शन संबंधी सामग्रियों के निर्माताओं के अधिकारों के संरक्षण के लिए १९९६ में विपो अंतर्जाल संस्था के अंतर्गत हुई वैश्विक संधी।